ระเบียบเทศบาลตำบลระแหงระเบียบเทศบาลตำบลระแหงว่าด้วยข้อมูลข่าวสารของราชการพ.ศ.๒๕๖๑ เพื่อให้การบริการ การจัดระบบ การขอการอนุญาต และการบริหารข้อมูลข่าวสารของราชการที่อยู่ในความรับผิดชอบของเทศบาลตำบลระแหงเป็นไปด้วยความเรียบร้อยรวดเร็ว และสอดคล้องกับเจตนารมณ์ของกฎหมายว่าด้วยข้อมูลข่าวสารของราชการเพื่อเป็นการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของราชการส่วนท้องถิ่นตามกฎหมายว่าด้วยข้อมูลข่าวสารของราชการอาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบข้อ ๔ ของประกาศคณะกรรมการข้อมูลข่าวสารของราชการลงวันที่ ๒๔ กุมภาพันธ์ พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูเทศบาลตำบลระแหงจึงออกระเบียบว่าด้วยข้อมูลข่าวสารของราชการไว้ ดังต่อไปนี้ ข้อ ๑ระเบียบนี้เรียกว่า ระเบียบเทศบาลตำบลระแหง ว่าด้วยข้อมูลข่าวสารของราชการพ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓บรรดาระเบียบ ข้อบังคับ และคำสั่งอื่นใดของเทศบาลตำบลระแหงในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้ เจ้าหน้าที่ หมายความว่าพนักงานเทศบาลซึ่งมีระดับไม่ต่ำกว่าระดับปฏิบัติงานโดยได้รับมอบหมายให้ปฏิบัติหน้าที่ตามระเบียบนี้หน่วยงาน หมายความว่า สำนัก กอง ฝ่าย งานหรือหน่วยงานใด ๆ ในสังกัดเทศบาลตำบลระแหงเทศบาล หมายความว่า เทศบาลตำบลระแหงข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดเทศบาลตำบลระแหงศูนย์ข้อมูลข่าวสาร หมายความว่าศูนย์ข้อมูลข่าวสารของเทศบาลตำบลระแหงนายกเทศมนตรี หมายความว่านายกเทศมนตรีตำบลระแหงปลัดเทศบาล หมายความว่าปลัดเทศบาลตำบลระแหงคณะกรรมการ หมายความว่าคณะกรรมการบริหารข้อมูลข่าวสารของเทศบาลตำบลระแหงวัน หมายความว่า วันตามปีปฏิทินวันทำการ หมายความว่าวันทำการปกติของหน่วยงานของรัฐปี หมายความว่า ปีปฏิทินคำขอ หมายความว่าคำขอข้อมูลข่าวสารตามระเบียบนี้ข้อ ๕ให้ปลัดเทศบาลรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้ปลัดเทศบาลมีอำนาจวินิจฉัย สั่งการได้ตามที่เห็นสมควรหมวด๑คณะกรรมการบริหารข้อมูลข่าวสาร ข้อ ๖ให้มีคณะกรรมการบริหารข้อมูลข่าวสารของเทศบาลแต่งตั้งโดยนายกเทศมนตรีประกอบด้วย(๑)รองนายกเทศมนตรีที่นายกเทศมนตรีมอบหมาย ประธานกรรมการ(๒) ปลัดเทศบาล รองประธานกรรมการ(๓) รองปลัดเทศบาล กรรมการ(๔) ผู้อำนวยการกอง กรรมการ(๕)หัวหน้าสำนักปลัดเทศบาล กรรมการ(๖) หัวหน้าฝ่าย กรรมการ(๗)ผู้อำนวยการกองวิชาการและแผนงาน กรรมการ/เลขานุการ(๘) นิติกร กรรมการ/ผู้ช่วยเลขานุการในกรณีที่เห็นสมควรนายกเทศมนตรีจะแต่งตั้งข้าราชการในสังกัดเทศบาลเป็นกรรมการเพิ่มเติมได้ตามความจำเป็นและเพื่อประโยชน์ของทางราชการเป็นสำคัญข้อ ๗ ให้คณะกรรมการ มีอำนาจหน้าที่ ดังต่อไปนี้(๑)เสนอนโยบายหรือมาตรการเกี่ยวกับการบริหาร การจัดระบบ การขอ การอนุญาต และการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทของข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่เทศบาลหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับหน่วยงานส่วนราชการ และเอกชน(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆตามที่คณะกรรมการมอบหมาย(๙)เชิญบุคคลใดมาสอบถามหรือให้ชี้แจงแสดงความเห็นเพื่อประโยชน์ในการปฏิบัติหน้าที่(๑๐) ดำเนินงานอื่นใดตามที่นายกเทศมนตรีมอบหมายข้อ ๘ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ให้นำความในข้อ ๘มาใช้บังคับกับการประชุมของคณะอนุกรรมการหรือคณะทำงานที่คณะกรรมการแต่งตั้งโดยอนุโลมข้อ ๑๐มติของคณะกรรมการต้องได้รับความเห็นชอบจากนายกเทศมนตรีก่อนจึงจะดำเนินการตามมตินั้นได้หมวด๒ศูนย์ข้อมูลข่าวสาร ข้อ ๑๑ให้จัดตั้งศูนย์ข้อมูลข่าวสารของราชการในเทศบาลอยู่ในความควบคุมดูแลของกองวิชาการและแผนงานเพื่อให้ประชาชนเข้าตรวจดู ศึกษาค้นคว้า ตลอดจนเผยแพร่ ขาย จำหน่ายจ่ายแจกรวมทั้งจัดทำสำเนาข้อมูลข่าวสารของราชการด้วยการบริการข้อมูลข่าวสารของราชการนอกจากที่กล่าวไว้ในวรรคหนึ่งให้เป็นไปตามหลักเกณฑ์และวิธีการที่คณะกรรมการกำหนดข้อ๑๒ ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานส่งมาให้ตามข้อ๑๔ โดยให้มีรายละเอียดเพียงพอที่ประชาชนจะสามารถค้นหาข้อมูลข่าวสารได้เองให้ศูนย์ข้อมูลข่าวสารจัดเก็บและรวบรวมคำขอข้อมูลข่าวสารแยกเป็นรายปีเพื่อเป็นหลักฐานของทางราชการหมวด๓การจัดระบบข้อมูลข่าวสารของราชการ ข้อ ๑๓ให้หน่วยงานจัดประเภทของข้อมูลข่าวสารของราชการที่มีอยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ กฎหมายอื่นและระเบียบของทางราชการข้อ๑๔ให้หน่วยงานจัดส่งสำเนาข้อมูลข่าวสารของราชการที่ต้องลงพิมพ์ในราชกิจจานุเบกษาตามมาตรา๗ และข้อมูลข่าวสารของราชการที่ต้องจัดไว้ให้ประชาชนเข้าตรวจดูได้ตามมาตรา ๙ไปยังศูนย์ข้อมูลข่าวสาร เพื่อให้ประชาชนเข้าตรวจดู ศึกษาค้นคว้า ขอสำเนาหรือขอสำเนาที่มีคำรับรองถูกต้องของข้อมูลข่าวสารให้หน่วยงานจัดให้มีเจ้าหน้าที่เพื่อควบคุมดูแลตรวจสอบ ติดตามและประสานในการดำเนินงานดังกล่าวให้เป็นไปด้วยความเรียบร้อยตามหลักเกณฑ์และวิธีการที่คณะกรรมการกำหนดหมวด๔การขอข้อมูลข่าวสารของราชการและการอนุญาต ข้อ ๑๕ การเข้าตรวจดู ศึกษาค้นคว้าหรือขอสำเนาข้อมูลข่าวสารของราชการ และการอนุญาต ให้เป็นไปตามหลักเกณฑ์และวิธีการที่คณะกรรมการกำหนดข้อ๑๖การขอข้อมูลข่าวสารของราชการตามหมายเรียกพยานเอกสารของศาลให้นำเสนอนายกเทศมนตรีหรือผู้ได้รับมอบหมายพิจารณาข้อ ๑๗ ข้อมูลข่าวสารของราชการใด หากมีกฎหมายระเบียบ หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการ และการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวนั้นด้วยข้อ ๑๘การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องของข้อมูลข่าวสารให้ยื่นคำขอเป็นหนังสือต่อเจ้าหน้าที่ตามแบบพิมพ์ที่เทศบาลกำหนดหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรเมื่อเจ้าหน้าที่ตรวจสอบคำขอแล้วพบว่าเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัวชื่อสกุล และตำแหน่ง ตลอดจนวันเดือนปีให้ชัดเจนในกรณีที่เป็นข้อมูลข่าวสารประเภทอื่นให้เสนอผู้มีอำนาจพิจารณาตามกฎหมายว่าด้วยข้อมูลข่าวสารของราชการข้อมูลข่าวสารใดอยู่ในความครอบครองหรือควบคุมดูแลของหน่วยงานของรัฐแห่งอื่นให้เจ้าหน้าที่ให้คำแนะนำเพื่อให้ไปยื่นคำขอต่อหน่วยงานของรัฐที่ควบคุมดูแลข้อมูลข่าวสารนั้นโดยตรงโดยไม่ชักช้ากรณีมีข้อสงสัยว่าเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรือไม่ให้เจ้าหน้าที่เสนอเรื่องต่อคณะกรรมการเพื่อพิจารณาวินิจฉัยตามกฎหมายว่าด้วยข้อมูลข่าวสารของราชการข้อ ๑๙ ในกรณีที่เจ้าหน้าที่เห็นว่าการเปิดเผยข้อมูลข่าวสารตามคำขออาจกระทบถึงประโยชน์ได้เสียของผู้ใดให้เจ้าหน้าที่แจ้งให้ผู้นั้นเสนอคำคัดค้านภายใน ๑๕ วันนับแต่วันที่ได้รับหนังสือหรือถือว่าได้รับหนังสือจากเทศบาลข้อ ๒๐ในกรณีที่มีคำสั่งมิให้เปิดเผยข้อมูลข่าวสารตามคำขอหรือไม่รับฟังคำคัดค้านของผู้มีประโยชน์ได้เสียให้หน่วยงานแจ้งคำสั่งและระบุเหตุผลให้ผู้นั้นทราบพร้อมทั้งแจ้งให้ผู้นั้นทราบด้วยว่ามีสิทธิอุทธรณ์ต่อคณะกรรมการวินิจฉัยการเปิดเผยข้อมูลข่าวสารของราชการภายใน๑๕ วันนับแต่วันได้รับแจ้งคำสั่งโดยยื่นคำอุทธรณ์ต่อคณะกรรมการข้อมูลข่าวสารของราชการสำนักงานคณะกรรมการข้อมูลข่าวสารของราชการ ชั้น ๒ สำนักงานปลัดสำนักนายกรัฐมนตรีทำเนียบรัฐบาล กรุงเทพมหานคร ๑๐๓๐๐หมวด๕การบริการข้อมูลข่าวสารของราชการ ข้อ ๒๑ให้กองวิชาการและแผนงานดำเนินการให้บริการข้อมูลข่าวสารของราชการไว้ให้ประชาชนเข้าตรวจดูศึกษาค้นคว้า ตลอดจนเผยแพร่ ขาย จำหน่ายจ่ายแจกรวมทั้งจัดทำสำเนาข้อมูลข่าวสารของราชการด้วยข้อ ๒๒ ข้อมูลข่าวสารที่อยู่ในครอบครองหรือควบคุมดูแลของศูนย์ข้อมูลข่าวสารของเทศบาลและเป็นข้อมูลข่าวสารที่พร้อมที่จะให้ได้ให้เจ้าหน้าที่ดำเนินการจัดหาข้อมูลข่าวสารนั้นให้แก่ผู้ขอภายในวันทำการที่มีคำขอสำหรับข้อมูลข่าวสารประเภทอื่นให้เจ้าหน้าที่ระบุประเภทของข้อมูลข่าวสารนั้นและแจ้งให้ผู้ขอทราบภายในวันทำการที่มีคำขอรวมทั้งกำหนดระยะเวลาแล้วเสร็จในการจัดหาข้อมูลข่าวสารนั้นด้วยในกรณีที่เป็นข้อมูลข่าวสารส่วนบุคคลให้เจ้าหน้าที่ปฏิบัติตามกฎหมายว่าด้วยข้อมูลข่าวสารของราชการข้อ ๒๓ ข้อมูลข่าวสารที่มีไว้เผยแพร่ เพื่อขายหรือจำหน่าย ให้คิดค่าใช้จ่ายตามหลักเกณฑ์ที่คณะกรรมการกำหนดข้อ ๒๔ การเรียกค่าธรรมเนียม การขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่คณะกรรมการกำหนดในกรณีที่ผู้ขอเป็นผู้มีรายได้น้อยคณะกรรมการจะพิจารณายกเว้นค่าธรรมเนียมหรือลดอัตราค่าธรรมเนียมให้ตามควรแก่กรณีก็ได้ข้อ ๒๕ รายได้จากการขายหรือจำหน่ายข้อมูลข่าวสารตามข้อ ๒๓ และค่าธรรมเนียมตามข้อ ๒๔ ให้ตกเป็นรายได้ของเทศบาลข้อ ๒๖การบริการส่งข้อมูลข่าวสารที่เปิดเผยทางโทรสารให้ดำเนินการได้ในกรณีเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ให้หัวหน้าหน่วยงานเป็นผู้พิจารณาอนุญาตหมวด๖สถานที่บริการข้อมูลข่าวสารของราชการ ข้อ ๒๗ ศูนย์ข้อมูลข่าวสารของเทศบาล ตั้งอยู่ที่กองวิชาการและแผนงาน สำนักงานเทศบาลตำบลระแหง เลขที่ ๘๕/๑๔-๑๖ หมู่ ๓ถนนปทุมธานี-บางเลน ตำบลระแหง อำเภอลาดหลุมแก้ว จังหวัดปทุมธานี ๑๒๑๔๐ โทรศัพท์ ๐๒๙๗๖ ๓๕๕๑ - ๓ โทรสาร ๐ ๒๙๗๖ ๓๕๕๐ประกาศ ณ วันที่ ๑๑ มกราคม พ.ศ. ๒๕๖๑วันเพ็ญ เจริญนนทสิทธิ์นายกเทศมนตรีตำบลระแหงพิมพ์มาดา/จัดทำ๖มีนาคม ๒๕๖๑[๑] ราชกิจจานุเบกษาเล่ม ๑๓๕/ตอนที่ ๑๓ ง/หน้า ๑/๑๕ กุมภาพันธ์ ๒๕๖๑